title: 2000 m. spalio 12 d. Tarybos ir Komisijos sprendimas dėl Partnerystės ir bendradarbiavimo susitarimo, užmezgančio Europos Bendrijų bei jų valstybių narių ir Rusijos Federacijos partnerystę, protokolo patvirtinimo

text:
Svarbus teisinis pranešimas

|

32000D0682

Oficialusis leidinys L 283 , 09/11/2000 p. 0018 - 0018

		Tarybos ir Komisijos sprendimas2000 m. spalio 12 d.dėl Partnerystės ir bendradarbiavimo susitarimo, užmezgančio Europos Bendrijų bei jų valstybių narių ir Rusijos Federacijos partnerystę, protokolo patvirtinimo(2000/682/EB, EAPB, Euratomas)EUROPOS SĄJUNGOS TARYBA,EUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 44 straipsnio 1 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133, 308 straipsnius kartu su 300 straipsnio 2 dalies antruoju sakiniu ir 300 straipsnio 3 dalies antrąja pastraipa,atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdamos į Komisijos pasiūlymą,atsižvelgdamos į Europos Parlamento sutikimą [1],atsižvelgdamos į Tarybos patvirtinimą pagal Europos atominės energijos bendrijos steigimo sutarties 101 straipsnį,pasitarusios su EAPB Konsultaciniu komitetu ir Tarybai sutikus,kadangi:(1) 1997 m. gruodžio 1 d. įsigaliojęs Partnerystės ir bendradarbiavimo susitarimas, užmezgantis Europos Bendrijų bei jų valstybių narių ir Rusijos Federacijos partnerystę [2], prisideda siekiant Europos Bendrijų tikslų, kadangi yra pagrindinė Europos Bendrijų bei jų valstybių narių strategijos Rusijos Federacijos atžvilgiu dalis,(2) Kadangi Partnerystės ir bendradarbiavimo susitarimas buvo pasirašytas iki Europos Sąjungos išsiplėtimo, kurio tikslas buvo priimti Austriją, Suomiją ir Švediją, išsiplėtimo protokolas buvo pasirašytas 1997 m. gegužės 21 d., kad į šį Susitarimą būtų įtrauktos šios trys naujos valstybės.(3) Šalys sutarė, kad Europos Bendrijos, Rusijos Federacija ir visos valstybės narės, išskyrus Austriją, Švediją, Suomiją, Daniją ir Portugaliją, išsiplėtimo protokolą taikys laikinai.(4) Visos protokolą pasirašiusios valstybės jau jį ratifikavo,NUSPRENDĖ:1 straipsnisPartnerystės ir bendradarbiavimo susitarimo, nustatančio Europos Bendrijų bei jų valstybių narių ir Rusijos Federacijos partnerystę, protokolas tvirtinamas Europos bendrijos, Europos anglių ir plieno bendrijos ir Europos atominės energijos bendrijos vardu.Protokolo tekstas pridedamas prie šio sprendimo.2 straipsnisTarybos pirmininkas Europos bendrijos vardu pateikia protokolo 4 straipsnyje numatytą pranešimą. Komisijos pirmininkas pateikia tokį patį pranešimą Europos anglių ir plieno bendrijos ir Europos atominės energijos bendrijos vardu.Priimta Briuselyje, 2000 m. spalio 12 d.Tarybos varduPirmininkasH. VédrineKomisijos varduPirmininkasR. Prodi[1] OL C 339, 1995 12 18, p. 45.[2] OL L 327, 1997 11 28, p. 3.--------------------------------------------------


title: Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos Institucijoms ir įstaigoms tvarkant asmens duomenis ir laisvu tokių duomenų judėjimo įgyvendinimo taisyklės — Biuro sprendimas  2005 m. birželio 22 d.

text:
6.12.2005

               LT

               Europos Sąjungos oficialusis leidinys

               C 308/1

         Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos Institucijoms ir įstaigoms tvarkant asmens duomenis ir laisvu tokių duomenų judėjimo įgyvendinimo taisyklės
   Biuro sprendimas 2005 m. birželio 22 d.
   (2005/C 308/01)
   BIURAS,
   atsižvelgdamas į Europos bendrijos steigimo sutartį, ypač į jos 286 straipsnį,
   atsižvelgdamas į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvu tokių duomenų judėjimu, ypač į jo 24 straipsnio 8 dalį,
   atsižvelgdamas į Europos Parlamento darbo tvarkos taisyklių 22 straipsnio 2 dalį,
   KADANGI:

               (1)

               Reglamentu (EB) Nr. 45/2001 (toliau - reglamentu) nustatomos visoms Bendrijos institucijoms ir įstaigoms taikytinos taisyklės bei numatoma, kad kiekviena institucija arba įstaiga turi paskirti duomenų apsaugos pareigūną;

               (2)

               reglamento 24 straipsnio 8 dalyje nurodoma, kad kiekviena Bendrijos institucija arba įstaiga priima papildomas įgyvendinimo taisykles pagal priedo nuostatas. Šios įgyvendinimo taisyklės pirmiausia nustato duomenų apsaugos pareigūno uždavinius, pareigas ir įgaliojimus;

               (3)

               Įgyvendinimo taisyklėmis siekiama patikslinti tvarką, pagal kurią duomenų subjektai gali įgyvendinti savo teises ir visi Bendrijos institucijose arba įstaigose dirbantys su asmens duomenų tvarkymu susiję asmenys vykdyti savo pareigas.

         NUSPRENDĖ:
   1 straipsnis
   Dalykas
   1.   Šiuo sprendimu nustatomos bendrosios reglamento įgyvendinimo taisyklės, skirtos Europos Parlamentui. Jos papildo reglamento nuostatas dėl Europos Parlamento duomenų apsaugos pareigūno(-ų) uždavinių, pareigų ir įgaliojimų.
   2.   Be to, šiomis taisyklėmis nustatomi duomenų subjektų teisių įgyvendinimo būdai ir priemonės bei informavimo apie duomenų naudojimą tvarka ir naudojimosi duomenų apsaugos pareigūno vedamu tvarkymo veiksmų registru tvarka.
   2 straipsnis
   Skyrimas, veiklos nuostatos ir nepriklausomybė
   1.   Generalinis sekretorius, atsižvelgdamas į asmenines ir profesines savybes ir ypač į asmens profesines duomenų apsaugos žinias, iš Bendrijos institucijų ir įstaigų pareigūnų skiria duomenų apsaugos pareigūną. Duomenų apsaugos pareigūnas skiriamas laikantis Pareigūnų tarnybos nuostatų 29 straipsnyje nustatytos tvarkos.
   2.   Generalinis sekretorius paskirtąjį duomenų apsaugos pareigūną užregistruoja Europos duomenų apsaugos priežiūros pareigūno institucijoje.
   3.   Kad duomenų apsaugos pareigūnas galėtų tinkamai vykdyti savo pareigas, jis atleidžiamas nuo bet kokios kitos veiklos Europos Parlamente. Jis gali eiti kitas pareigas, jeigu dėl to nekyla interesų konflikto vykdant duomenų apsaugos pareigūno įgaliojimus, ypač taikant reglamento nuostatas.
   4.   Duomenų apsaugos pareigūnas skiriamas penkerių metų laikotarpiui ir jo kadencija gali būti tęsiama vieną kartą. Jį galima atleisti iš pareigų tik sutikus Europos duomenų apsaugos priežiūros pareigūnui ir tiktai jeigu jis (ji) nebeatitinka jo pareigoms nustatytų sąlygų. Su Europos duomenų apsaugos priežiūros pareigūnu konsultuojamasi raštu, o laiško kopija siunčiama duomenų apsaugos pareigūnui.
   5.   Duomenų apsaugos pareigūnas vykdydamas savo pareigas yra nepriklausomas. Nei į pareigas skirianti administracija ar generalinis sekretorius, nei jokia kita institucija ar pareigūnas negali duomenų apsaugos pareigūnui duoti nurodymų dėl reglamento nuostatų vidaus taikymo arba bendradarbiavimo su Europos duomenų apsaugos priežiūros pareigūnu. Duomenų apsaugos pareigūnas nesiima jokių su jo pareigomis nesuderinamų veiksmų..
   6.   Duomenų apsaugos pareigūnas kompetentingoms Europos Parlamento institucijoms nurodo, kiek jam talkinančių darbuotojų ir lėšų reikės skirti, kad jis galėtų tinkamai vykdyti savo pareigas. Be to, jis gali prašyti įdarbinti specialistus iš šalies, kurie padėtų jam (jai) vykdyti pareigas.
   7.   Duomenų apsaugos pareigūnas ir jam talkinantys darbuotojai visais atvejais privalo laikytis Pareigūnų tarnybos nuostatų ir kitų tarnautojų įdarbinimo sąlygas nustatančio reglamento nuostatų bei taisyklių.
   8.   Duomenų apsaugos pareigūnas ir jam talkinantys darbuotojai, kuriems taikomas Sutarties 287 straipsnis, netgi nustoję eiti savo pareigas privalo saugoti tarnybinę paslaptį, susijusią su visais dokumentais ir konfidencialia informacija, gautais jiems einant pareigas.
   2a straipsnis
   Duomenų apsaugos pareigūno pavaduotojai
   1.   Generalinis sekretorius gali paskirti duomenų apsaugos pareigūno pavaduotojus. Jiems taip pat taikomos 2 straipsnio 4, 5, 7 ir 8 dalių nuostatos.
   2.   Duomenų apsaugos pareigūnas, jo pavaduotojai ir jiems talkinantys darbuotojai yra Asmens duomenų apsaugos tarnybos nariai. Šiai tarnybai vadovauja duomenų apsaugos pareigūnas.
   3.   Duomenų apsaugos pareigūnui, atliekančiam savo pareigas, gali padėti arba jam nesant jam atstovauti duomenų apsaugos pareigūno pavaduotojas.
   3 straipsnis
   Pareigos
   1.   Duomenų apsaugos pareigūnas prižiūri, kad Europos Parlamente būtų taikomos reglamento nuostatos. Jis vykdo savo užduotis bendradarbiaudamas su Europos duomenų apsaugos priežiūros pareigūnu.
   2.   Bet kuris asmuo ir, visų pirma, duomenų subjektai gali bet kuriuo metu konsultuotis su duomenų apsaugos pareigūnu dėl reglamento taikymo. Įgyvendinant 2001 m. lapkričio 28 d. Biuro sprendimą dėl galimybės visuomenei susipažinti su Europos Parlamento dokumentais, duomenų apsaugos pareigūnas privalo konsultuoti Registro tvarkymo tarnybą.
   3.   Svarstant visus su duomenų apsauga susijusius klausimus duomenų apsaugos pareigūnas atstovauja Europos Parlamento generaliniam sekretoriatui. Visų pirma, jis gali dalyvauti komitetų arba atitinkamų tarptautinio lygmens organų posėdžiuose.
   4 straipsnis
   Uždaviniai
   Duomenų apsaugos pareigūno uždaviniai yra šie:

               —

               Informavimas. Duomenų apsaugos pareigūnas teikia informaciją atsakingiems Parlamento duomenų valdytojams ir duomenų subjektams apie reglamente numatytas jų teises ir pareigas. Įgyvendindamas šią užduotį jis teikia visą būtiną informaciją apie galiojančius teisės aktus, taikomą tvarką, esamas susistemintas rinkmenas ir padeda minėtiems asmenims įgyvendinti savo teises ir vykdyti pareigas.

               —

               Atsakymai į Europos duomenų apsaugos priežiūros pareigūno klausimus. Duomenų apsaugos pareigūnas atsako į Europos duomenų apsaugos priežiūros pareigūno pateikiamus klausimus.

               —

               Bendradarbiavimas su Europos duomenų apsaugos priežiūros pareigūnu. Neperžengdamas savo kompetencijos ribų duomenų apsaugos pareigūnas bendradarbiauja su Europos duomenų apsaugos priežiūros pareigūnu pastarojo prašymu arba savo iniciatyva, ypač svarstant pateiktus skundus arba atliekant patikras.

               —

               Europos duomenų apsaugos priežiūros pareigūno informavimas. Duomenų apsaugos pareigūnas informuoja apie įvykius ir naujoves Europos Parlamente, kurios gali turėti įtakos asmens duomenų apsaugai.

               —

               Tvarkymo veiksmų registras. Pagal reglamento 26 straipsnį duomenų apsaugos pareigūnas veda tvarkymo veiksmų, kuriuos atlieka duomenų valdytojai, registrą ir bet kuriam asmeniui padeda susipažinti su šiuo registru.

               —

               Informavimas apie tvarkymo veiksmus, susijusius su ypatinga rizika. Duomenų apsaugos pareigūnas informuoja Europos duomenų apsaugos priežiūros pareigūną apie visus tvarkymo veiksmus, dėl kurių gali kilti reglamento 27 straipsnyje apibrėžta rizika. Esant abejonių dėl išankstinės patikros būtinybės, duomenų apsaugos pareigūnas konsultuojasi su Europos duomenų apsaugos priežiūros pareigūnu.

               —

               Duomenų subjektų teisių ir laisvių užtikrinimas. Duomenų apsaugos pareigūnas prižiūri, kad tvarkymo veiksmais nebūtų pažeistos duomenų subjektų teisės ir laisvės ir joks asmuo nenukentėtų dėl to, kad atkreipė duomenų apsaugos pareigūno dėmesį į faktą, kuris, jo nuomone, yra reglamento nuostatų pažeidimas.

         5 straipsnis
   Įgaliojimai
   1.   Duomenų apsaugos pareigūnas, siekdamas įgyvendinti jam pagal reglamente nustatytas sąlygas paskirtas užduotis, gali:

               —

               savo paties iniciatyva teikti rekomendacijas duomenų valdytojams ar generaliniam sekretoriui dėl duomenų apsaugos ar šiose įgyvendinimo taisyklėse išdėstytų nuostatų taikymo;

               —

               nagrinėti jam pateiktus klausimus ir faktus (savo paties iniciatyva arba duomenų valdytojo, Europos Parlamento Personalo komiteto ar kito asmens prašymu), tiesiogiai susijusius su jo įgaliojimais ir apie kuriuos jis sužinojo. Klausimai nagrinėjami laikantis nešališkumo principo ir tinkamai atsižvelgiant į duomenų subjekto teises. Duomenų apsaugos pareigūnas pateikia savo išvadas prašymą pateikusiam asmeniui ir duomenų valdytojui;

               —

               informuoti Parlamento generalinį sekretorių apie visus reglamento nuostatų pažeidimus;

               —

               nuolat dalyvauti susitikimuose su Europos duomenų apsaugos priežiūros pareigūnu ir (arba) kitų institucijų bei įstaigų duomenų apsaugos pareigūnais siekdamas keistis informacija, plėtoti tarpžinybinį bendradarbiavimą ir derinti galiojančių taisyklių taikymą;

               —

               parengti metinę veiklos ataskaitą apie su duomenų apsauga susijusius veiksmus Europos Parlamente ir pateikti ją generaliniam sekretoriui bei Europos duomenų apsaugos priežiūros pareigūnui. Jis sudaro galimybes Parlamento darbuotojams susipažinti su šia ataskaita;

               —

               parengti nuomonę apie jau vykdomų ar planuojamų vykdyti duomenų tvarkymo veiksmų teisėtumą, apie tokių veiksmų teisėtumui užtikrinti būtinas priemones arba apie duomenų ar saugumo priemonių tinkamumą. Be to, šioje nuomonėje gali būti išdėstyti visų pirma su pranešimu apie vykdomus duomenų tvarkymo veiksmus susiję klausimai;

         2.   Duomenų apsaugos pareigūnas bet kuriuo metu turi teisę susipažinti su tvarkomais duomenimis, įeiti į duomenų tvarkymo patalpas, naudotis bet kuria duomenų tvarkymo įranga ir informacijos laikmenomis.
   6 straipsnis
   Pranešimo apie duomenų tvarkymo veiksmus tvarka
   1.   Duomenų valdytojas, prieš tvarkydamas duomenis, praneša apie tai duomenų apsaugos pareigūnui (tai turi būti padaryta pakankamai anksti, kad būtų galima, prireikus, atlikti išankstinę patikrą pagal reglamento 27 straipsnio 3 dalį). Šiuo tikslu duomenų valdytojas gali naudotis Europos Parlamento vidaus tinkle esamu pranešimo formos pavyzdžiu. Bet kuriuo atveju pranešimas turi atitikti 3 dalyje nustatytus reikalavimus. Duomenų valdytojas privalo pasirašyti pranešimo dokumentą ir išsiųsti jį Asmens duomenų apsaugos tarnybai vidaus paštu, elektroniniu paštu arba faksu. Antru ir trečiu atvejais pasirašytas originalus dokumentas popierine forma turi pasiekti Asmens duomenų apsaugos tarnybą per dešimt kalendorinių dienų nuo išsiuntimo datos.
   2.   Duomenų valdytojas nedelsdamas praneša apie vykdomus tvarkymo veiksmus, pradėtus prieš įsigaliojant reglamentui (2002 m. vasario 1 d.), laikydamasis šio straipsnio 1 dalyje nustatytos pranešimo tvarkos.
   3.   Teiktinoje informacijoje turi būti nurodyta:

               a)

               duomenų valdytojo vardas ir pavardė arba pavadinimas ir adresas bei nuoroda, kokioms Europos Parlamento tarnyboms konkrečiu tikslu pavesta tvarkyti asmens duomenis;

               b)

               tvarkymo tikslas ar tikslai;

               c)

               duomenų ar duomenų subjektų kategorija ar kategorijos, ar su jomis susijusios duomenų kategorijos;

               d)

               tvarkymo veiksmo, kuriam atlikti skirti asmens duomenys, teisinis pagrindas;

               e)

               duomenų gavėjai ar jų kategorijos, kuriems galėtų būti atskleisti duomenys;

               f)

               bendro pobūdžio informacija apie įvairių asmens duomenų kategorijų tvarkymo veiksmams sustabdyti ir tiems duomenims sunaikinti skirtą laiką;

               g)

               siūlomi duomenų perdavimai ES nepriklausančioms šalims ar tarptautinėms organizacijoms, arba duomenų gavėjams, kuriems taikomi valstybės narės nacionaliniai teisės aktai;

               h)

               bendras aprašas, padedantis atlikti išankstinį vertinimą siekiant nustatyti priemonių, kurių buvo imtasi reglamento 22 straipsnyje nustatyta tvarka, tinkamumą užtikrinant tvarkymo saugumą.

         4.   Duomenų valdytojas nedelsdamas praneša duomenų apsaugos pareigūnui apie kiekvieną pasikeitimą, turintį įtakos 3 dalyje išdėstytoms nuostatoms.
   7 straipsnis
   Tvarkymo veiksmų registras
   1.   Duomenų apsaugos pareigūnas veda duomenų tvarkymo veiksmų, apie kuriuos buvo pranešta pagal 6 straipsnį, registrą. Šiame registre pateikiama informacija apie praneštus Europos Parlamente vykdytus duomenų tvarkymo veiksmus, taip pat nurodomas už duomenų tvarkymą atsakingas skyrius, tvarkomi duomenys ir tikslas.
   Kiekvienas asmuo gali susipažinti su šiuo registru, be to, sukūrus registrą duomenų subjektas galės lengviau naudotis savo pripažintomis reglamento 13—19 straipsniuose nustatytomis teisėmis.
   2.   Registre kaupiama šio sprendimo 6 straipsnio 3 dalies a—g punktuose nurodyta informacija.
   3.   Duomenų apsaugos pareigūnas, siekdamas užtikrinti registre esančių duomenų tikslumą, gali imtis iniciatyvos juos taisyti, jei tai yra būtina.
   8 straipsnis
   Bendrosios duomenų subjektų teises reglamentuojančios nuostatos
   1.   Tik duomenų subjektas arba jo tinkamai įgaliotas atstovas turi galimybę naudotis teisėmis susipažinti su duomenimis, juos taisyti, stabdyti duomenų tvarkymą, ištrinti duomenis ar nesutikti su duomenų tvarkymu.
   2.   Asmuo, norėdamas pasinaudoti pirmiau išvardytomis teisėmis, turi pateikti prašymą duomenų valdytojui. Elektroninį prašymo formos variantą galima rasti Europos Parlamento vidaus tinkle. Prašyme nurodoma:

               —

               duomenų subjekto pavardė, vardas ir kontaktinė informacija;

               —

               kuria teise norima pasinaudoti;

               —

               jei reikia, su prašymu susiję patvirtinamieji dokumentai;

               —

               susijusių duomenų kategorija ar kategorijos;

               —

               pareiškėjo parašas ir prašymo data.

         Prašymą galima siųsti vidaus arba išorės paštu, elektroniniu paštu arba faksu, kad būtų galima užregistruoti prašymo pateikimą ir gavimą. Jei prašyme yra klaidų ar netikslumų, duomenų valdytojas gali paprašyti pateikti papildomos informacijos. Duomenų valdytojas turi patikrinti pareiškėjo tapatybę.
   3.   Duomenų valdytojas privalo atsakyti į prašymą naudotis teise, net jei susistemintoje rinkmenoje nėra tvarkomų asmens duomenų. Per penkias darbo dienas nuo prašymo gavimo pareiškėjui turi būti išsiųstas patvirtinimas, kad jo prašymas gautas. Tačiau duomenų valdytojas neprivalo patvirtinti gavęs prašymą, jei per tas pačias penkias darbo dienas pateikiamas išsamus atsakymas į prašymą. Atsakymas siunčiamas tomis pačiomis ryšio priemonėmis, kuriomis teikdamas prašymą naudojosi duomenų subjektas.
   4.   Duomenų valdytojas privalo informuoti duomenų subjektą apie jo teisę pateikti skundą Europos duomenų apsaugos priežiūros pareigūnui, jei asmuo mano, kad buvo pažeistos pagal Sutarties 286 straipsnį jam suteiktos teisės, kai buvo tvarkomi jo asmens duomenys.
   5.   Duomenų subjektas gali nemokamai naudotis bet kuria iš šių teisių.
   6.   Nepažeidžiant šio sprendimo 17 straipsnio taikymo, prašymas naudotis teise gali būti atmestas reglamento 20 straipsnyje numatytais atvejais.
   9 straipsnis
   Teisė susipažinti su savo asmens duomenimis
   1.   Duomenų subjektas turi teisę be jokių apribojimų bet kada per tris mėnesius nuo prašymo gavimo neatlygintinai iš duomenų valdytojo gauti:

               —

               patvirtinimą, ar jo asmens duomenys yra tvarkomi, ar ne;

               —

               informaciją bent jau apie asmens duomenų tvarkymo tikslus, atitinkamų asmens duomenų kategorijas ir duomenų gavėjus ar gavėjų kategorijas, kuriems atskleidžiami asmens duomenys;

               —

               suprantamo pavidalo pranešimą apie tvarkomus asmens duomenis ir visą prieinamą informaciją apie jų šaltinius;

               —

               informaciją apie loginius metodus, naudojamus priimant dėl jo sprendimą automatiniu būdu.

         2.   Duomenų subjektas gali susipažinti su savo asmens duomenimis šiais būdais:

               —

               atvykęs asmeniškai;

               —

               gavęs duomenų valdytojo parengtą patvirtintą dokumento kopiją;

               —

               gavęs elektroninę dokumento kopiją;

               —

               kitais duomenų valdytojui tinkamais ir susistemintos rinkmenos konfigūraciją atitinkančiais būdais.

         10 straipsnis
   Teisė taisyti duomenis
   1.   Duomenų subjektas turi teisę kreiptis į duomenų valdytoją, kad jis nedelsdamas ištaisytų netikslius ar neišsamius asmens duomenis.
   2.   Prašyme ištaisyti duomenis turi būti nurodoma, kas ir kaip turi būti taisoma. Jei reikia, prie prašymo pridedami patvirtinamieji dokumentai.
   3.   Jei prašymas ištaisyti duomenis priimamas, jis turi būti nedelsiant vykdomas, o duomenų subjektas apie tai informuojamas. Jei prašymas ištaisyti duomenis atmetamas, duomenų valdytojas per 15 darbo dienų privalo pranešti duomenų subjektui apie tai motyvuotu laišku.
   11 straipsnis
   Teisė sustabdyti duomenų tvarkymo veiksmus
   1.   Duomenų subjektas turi teisę kreiptis į duomenų valdytoją, kad jis sustabdytų duomenų tvarkymo veiksmus, jeigu:

               a)

               duomenų subjektas užginčija jų tikslumą, tokiam laikotarpiui, per kurį duomenų valdytojas galėtų patikrinti duomenų tikslumą, įskaitant jų išsamumą, arba

               b)

               duomenų valdytojo atliekamoms užduotims jie nebūtini, tačiau turi būti laikomi, kad būtų galima panaudoti įrodymo tikslais arba

               c)

               asmens duomenys tvarkomi neteisėtai, tačiau duomenų subjektas prieštarauja, kad jie būtų sunaikinti, reikalaudamas sustabdyti duomenų tvarkymo veiksmus.

         2.   Prašyme sustabdyti duomenų tvarkymą turi būti nurodoma, kurių duomenų tvarkymas turi būti sustabdytas. Duomenų valdytojas praneša prašymą pateikusiam duomenų subjektui, kad jo duomenų tvarkymas buvo sustabdytas. Duomenų subjektui taip pat pranešama mažiausiai prieš 15 darbo dienų, kad vėl bus pradėti duomenų tvarkymo veiksmai.
   3.   Duomenų valdytojas, gavęs prašymą sustabdyti duomenų tvarkymo veiksmus, privalo priimti sprendimą per 15 darbo dienų nuo prašymo sustabdyti tvarkymo veiksmus gavimo dienos. Jei prašymas priimamas, jis turi būti įvykdytas per 30 darbo dienų ir apie tai pranešama duomenų subjektui. Jei prašymas sustabdyti tvarkymo veiksmus atmetamas duomenų valdytojas per 15 darbo dienų turi apie tai pranešti duomenų subjektui motyvuotu laišku.
   4.   Automatiniu būdu tvarkomose susistemintose rinkmenose asmens duomenų tvarkymo veiksmų sustabdymas užtikrinamas techninėmis priemonėmis. Apie asmens duomenų tvarkymo veiksmų sustabdymą yra nurodoma taip, kad būtų aišku, jog yra draudžiama naudoti asmens duomenis.
   5.   Asmens duomenys, kurių tvarkymo veiksmai sustabdomi pagal šį straipsnį, išskyrus jų saugojimą, tvarkomi tik norint panaudoti įrodymo tikslais, arba gavus duomenų subjekto sutikimą arba ginant trečiosios šalies teises.
   12 straipsnis
   Teisė ištrinti duomenis
   1.   Duomenų subjektas turi teisę reikalauti, kad duomenų valdytojas ištrintų duomenis, jei jie tvarkomi neteisėtai.
   2.   Prašyme ištrinti duomenis turi būti nurodyta, kuriuos duomenis reikia ištrinti. Jei, duomenų valdytojo nuomone, duomenys nėra tvarkomi neteisėtai, jis privalo pateikti įrodymą, kad tvarkymas yra teisėtas.
   3.   Duomenų valdytojas privalo atsakyti per 15 darbo dienų nuo prašymo ištrinti duomenis gavimo. Jei prašymas priimamas, jis turi būti nedelsiant vykdomas. Jei duomenų valdytojas mano, kad prašymas yra nepagrįstas, jis per 15 darbo dienų privalo pranešti apie tai duomenų subjektui motyvuotu laišku.
   4.   Ištrynimas reiškia fizinį duomenų panaikinimą: jie neturi būti pakeisti kodu ar alternatyviai sukurta rinkmena, kurioje būtų išsaugoti ištrinti duomenys. Jei dėl techninių priežasčių duomenų ištrinti neįmanoma, duomenų valdytojas nedelsdamas sustabdo jų tvarkymo veiksmus. Duomenų subjektui deramai pranešama apie šią procedūrą.
   12a straipsnis
   Pranešimas trečiosioms šalims
   Duomenų subjektas turi teisę reikalauti, kad duomenų valdytojas praneštų trečiosioms šalims, kurioms duomenys buvo atskleisti, apie bet kokį pagal 10–12 straipsnį atliktą duomenų pataisymą, ištrynimą arba tvarkymo veiksmų sustabdymą, jei tai nėra neįmanoma arba nereikalauja pernelyg didelių pastangų. Jei duomenų valdytojas atsisako informuoti trečiąsias šalis, remdamasis tuo, kad tai neįmanoma arba reikalauja pernelyg didelių pastangų, jis turi per 15 darbo dienų pranešti apie tai duomenų subjektui motyvuotu laišku.
   13 straipsnis
   Teisė nesutikti
   1.   Duomenų subjektas turi teisę dėl įtikinamų ir teisėtų priežasčių, susijusių su jo ypatinga padėtimi, bet kada paprieštarauti, kad būtų tvarkomi su juo susiję duomenys, išskyrus reglamento 5 straipsnio b, c ir d punktuose nurodytus atvejus.
   2.   Duomenų subjektas turi teisę būti informuotas prieš pirmą kartą atskleidžiant jo asmens duomenis trečiosioms šalims arba prieš panaudojant juos trečiųjų šalių vardu tiesioginės rinkodaros tikslais, ir jam aiškiai suteikiama teisė nemokamai nesutikti su tokiu duomenų atskleidimu arba panaudojimu.
   3.   Prašyme dėl prieštaravimo turi būti nurodyti atitinkami duomenys.
   4.   Duomenų valdytojas privalo atsakyti duomenų subjektui per 15 darbo dienų nuo prašymo dėl prieštaravimo gavimo. Jei duomenų valdytojas mano, kad prašymas yra nepagrįstas, jis per 15 darbo dienų praneša apie tai duomenų subjektui motyvuotu laišku.
   5.   Jei nesutikimas yra pagrįstas, tokie duomenys nebegali būti toliau tvarkomi pagal 1 dalį.
   14 straipsnis
   Patikros procedūra
   1.   Kiekvienas atitinkamas duomenų valdytojas turi padėti duomenų apsaugos pareigūnui vykdyti savo pareigas ir pateikti jam visą reikalaujamą informaciją per 20 darbo dienų. Vykdydamas savo pareigas duomenų apsaugos pareigūnas bet kuriuo metu turi teisę susipažinti su tvarkomais duomenimis, įeiti į duomenų tvarkymo patalpas, naudotis bet kuria duomenų tvarkymo įranga ir informacijos laikmenomis.
   2.   Duomenų apsaugos pareigūnas bet kada gali nuspręsti atlikti bet kokio kitokio pobūdžio patikrą, siekdamas užtikrinti, kad Europos Parlamentas tinkamai laikytųsi reglamento.
   15 straipsnis
   Skundo pateikimo procedūros
   1.   Visi Europos Parlamente dirbantys asmenys gali pagal reglamento 33 straipsnį pateikti skundą Europos duomenų apsaugos priežiūros pareigūnui. Tokio skundo pateikimas nesustabdo terminų, nustatytų pateikti skundui pagal Pareigūnų tarnybos nuostatų 90 straipsnį.
   2.   Nepaisant 1 dalyje paminėtos teisės, visi Europos Parlamente dirbantys asmenys gali pagal Pareigūnų tarnybos nuostatų 90 straipsnį pateikti skiriančiajai institucijai skundą dėl klausimų, susijusių su asmens duomenų tvarkymu. Tokiu atveju atitinkami skyriai konsultuojasi su duomenų apsaugos pareigūnu.
   16 straipsnis
   Apribojimai
   1.   Duomenų valdytojas gali apriboti šio sprendimo 9–13 straipsniuose numatytas teises dėl reglamento 20 straipsnio 1 dalyje išdėstytų priežasčių. Prieš priimdamas tokį sprendimą duomenų valdytojas konsultuojasi su duomenų apsaugos pareigūnu.
   2.   Jei yra nustatytas apribojimas, duomenų valdytojas, laikydamasis Bendrijos teisės, praneša duomenų subjektui apie pagrindines tokio apribojimo priežastis ir apie jo teisę kreiptis į Europos duomenų apsaugos priežiūros pareigūną ir Teisingumo Teismą.
   3.   Duomenų valdytojas nedelsdamas atsako į prašymus, susijusius su naudojimosi teisėmis apribojimų taikymu, ir pateikia šiuo klausimu priimto sprendimo priežastis.
   17 straipsnis
   Duomenų valdytojai
   1.   Generalinis sekretorius gali specialiu sprendimu paskirti jam pavaldžią instituciją duomenų valdytoja reglamento 2 straipsnio d punkto prasme.
   2.   Duomenų valdytojas privalo užtikrinti, kad jo prižiūrimas duomenų tvarkymas būtų atliekamas laikantis reglamento. Visų pirma, jis privalo:

               —

               padėti duomenų apsaugos pareigūnui ir Europos duomenų apsaugos priežiūros pareigūnui atlikti savo pareigas, ypač jiems paprašius vėliausiai per 20 darbo dienų atsiunčiant jiems informaciją;

               —

               įgyvendinti atitinkamas technines ir organizacines priemones ir teikti Europos Parlamento darbuotojams arba kitiems jiems pavaldiems asmenims tinkamus nurodymus siekiant užtikrinti, kad duomenys būtų tvarkomi konfidencialiai, ir garantuoti tinkamo lygio saugumą rizikos, kurią kelia duomenų tvarkymas, atžvilgiu;

               —

               prieš pradedant bet kokį duomenų tvarkymą, remiantis 6 straipsniu, pranešti apie tai duomenų apsaugos pareigūnui.

         17a straipsnis
   Galimybė susipažinti su dokumentais
   1.   Tvarkymo veiksmų registras yra viešas ir prieinamas elektronine forma. Visi gali juo naudotis tiesiogiai ir paprašyti duomenų apsaugos pareigūną pateikti patvirtintą tam tikrų duomenų tvarkymo įrašo kopiją. Be to, juo galima naudotis ir netiesiogiai per Europos duomenų apsaugos priežiūros pareigūną.
   2.   Duomenų apsaugos pareigūno ir jo darbuotojų parengtiems dokumentams taikomas 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais.
   18 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos sąjungos oficialiajame leidinyje.


title: 2014 m. lapkričio 10 d. Tarybos sprendimas (ES) 2015/209 dėl Europos Sąjungos ir Farerų Salų susitarimo dėl mokslinio ir technologinio bendradarbiavimo, pagal kurį Farerų Salos tampa bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotąja šalimi, pasirašymo Europos Sąjungos vardu ir laikino taikymo

text:
11.2.2015

               LT

               Europos Sąjungos oficialusis leidinys

               L 35/1

         TARYBOS SPRENDIMAS (ES) 2015/209
   2014 m. lapkričio 10 d.
   dėl Europos Sąjungos ir Farerų Salų susitarimo dėl mokslinio ir technologinio bendradarbiavimo, pagal kurį Farerų Salos tampa bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotąja šalimi, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 1291/2013 (1) buvo sukurta bendroji mokslinių tyrimų ir inovacijų programa „Horizontas 2020“ (2014–2020 m.) (toliau – programa „Horizontas 2020“) laikotarpiui nuo 2014 m. sausio 1 d. iki 2020 m. gruodžio 31 d.;

               (2)

               2014 m. kovo 18 d. Taryba įgaliojo Komisiją Sąjungos vardu pradėti derybas su Farerų Salomis siekiant sudaryti Europos Sąjungos ir Farerų Salų susitarimą dėl mokslinio ir technologinio bendradarbiavimo, pagal kurį Farerų Salos tampa programos „Horizontas 2020“ asocijuotąja šalimi;

               (3)

               tos derybos sėkmingai užbaigtos ir Europos Sąjungos ir Farerų Salų susitarimas dėl mokslinio ir technologinio bendradarbiavimo, pagal kurį Farerų Salos tampa bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotąja šalimi (toliau – Susitarimas), turėtų būti pasirašytas ir laikinai taikomas, kol bus užbaigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Farerų Salų susitarimą dėl mokslinio ir technologinio bendradarbiavimo, pagal kurį Farerų Salos tampa bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotąja šalimi, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Susitarimas laikinai taikomas nuo 2014 m. sausio 1 d., kol bus užbaigtos jo sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 10 d.

            Tarybos vardu

            Pirmininkas

         M. MARTINA

      (1)  2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104).


title: 2009/61/EB: 2009 m. sausio 19 d. Tarybos sprendimas, iš dalies keičiantis Sprendimą 2006/144/EB dėl kaimo plėtros Bendrijos strateginių gairių (2007–2013 m. programavimo laikotarpis)

text:
31.1.2009

               LT

               Europos Sąjungos oficialusis leidinys

               L 30/112

      TARYBOS SPRENDIMAS

   2009 m. sausio 19 d.
   iš dalies keičiantis Sprendimą 2006/144/EB dėl kaimo plėtros Bendrijos strateginių gairių (2007–2013 m. programavimo laikotarpis)
   (2009/61/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Sprendimu 2006/144/EB (2) Taryba priėmė 2007–2013 m. programavimo laikotarpio kaimo plėtros Bendrijos strategines gaires (toliau — „Bendrijos strateginės gairės“).

               (2)

               2005 m. rugsėjo 20 d. Tarybos reglamente (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (3) numatyta, kad atsižvelgiant į svarbiausius Bendrijos prioritetų pokyčius, Bendrijos strateginės gairės gali būti peržiūrėtos.

               (3)

               Vertinant 2003 m. bendrosios žemės ūkio politikos (BŽŪP) reformos įgyvendinimą nustatyta, kad svarbiausi nauji iššūkiai Europos žemės ūkio sektoriui yra klimato kaita, atsinaujinantys energijos ištekliai, vandentvarka, biologinė įvairovė ir pieno sektoriaus restruktūrizavimas. Su šiomis prioritetinėmis sritimis susiję tikslai turėtų būti pabrėžiami kaimo plėtros programose, patvirtintose pagal Reglamentą (EB) Nr. 1698/2005.

               (4)

               Bendrijos strateginėse gairėse turėtų būti nurodytos sritys, kuriose svarbu įgyvendinti patikslintus Bendrijos prioritetus, susijusius su klimato kaita, atsinaujinančiais energijos ištekliais, vandentvarka, biologine įvairove ir pieno sektoriaus restruktūrizavimu.

               (5)

               Veiklos, susijusios su prioritetinėmis klimato kaitos, atsinaujinančiųjų energijos išteklių, vandentvarkos ir biologinės įvairovės sritimis, veiksmingumą reikėtų didinti taikant inovacijas. Šiame kontekste inovacijų rėmimas plėtojant naujas technologijas, produktus ir procesus gali ypač padėti siekti tikslų.

               (6)

               Kiekviena valstybė narė, remdamasi peržiūrėtomis Bendrijos strateginėmis gairėmis, turėtų patikslinti savo nacionalinės strategijos planą, kuriuo būtų grindžiamas kaimo plėtros programų tikslinimas.

               (7)

               Todėl reikėtų atitinkamai iš dalies pakeisti Sprendimą 2006/144/EB,

         NUSPRENDĖ:
   Vienintelis straipsnis
   Sprendimas 2006/144/EB iš dalies keičiamas, kaip nurodyta šio sprendimo priede.

      Priimta Briuselyje, 2009 m. sausio 19 d.

            Tarybos vardu

            Pirmininkas

         P. GANDALOVIČ

      (1)  2008 m. lapkričio 19 d. nuomonė (dar nepaskelbta Oficialiajame leidinyje).

      (2)  OL L 55, 2006 2 25, p. 20.

      (3)  OL L 277, 2005 10 21, p. 1.

      PRIEDAS
      Sprendimo 2006/144/EB priede išdėstytos kaimo plėtros Bendrijos strateginės gairės (2007–2013 m. programavimo laikotarpis) iš dalies keičiamos taip:

                  1)

                  2 dalis papildoma šiuo punktu:
                  „2.5   Naujų uždavinių sprendimas
                  Peržiūrint 2003 m. reformas, taip pat buvo vertinama išlaidų tiesioginėms išmokoms, mokamoms pagal bendrosios žemės ūkio politikos (BŽŪP) pirmąjį ramstį, ir kaimo plėtros politikos finansavimo pusiausvyra. Kadangi bendras BŽŪP biudžetas nustatytas iki 2013 m., papildomą finansavimą kaimo plėtrai galima gauti tik padidinus privalomą moduliavimą. Papildomas finansavimas yra reikalingas siekiant padidinti pastangas Bendrijos prioritetinėse klimato kaitos, atsinaujinančiųjų energijos išteklių, vandentvarkos, biologinės įvairovės (įskaitant susijusią paramą inovacijoms) ir pieno sektoriaus restruktūrizavimo srityse:

                              i)

                              Klimato kaita ir energija tapo prioritetinėmis sritimis, nes ES ėmėsi pagrindinio vaidmens kuriant pasaulinę mažai anglies dioksido į aplinką išskiriančių technologijų ekonomiką. 2007 m. kovo mėn. Europos Vadovų Taryba priėmė išvadas (1), kuriose numatyta iki 2020 m. bent 20 % palyginti su 1990 m. (30 % pagal tarptautinį pasaulinių tikslų susitarimą) sumažinti išmetamų šiltnamio efektą sukeliančių dujų kiekį ir nustatyti privalomą reikalavimą, kad iki 2020 m. 20 % sunaudojamos energijos sudarytų atsinaujinančiųjų energijos išteklių energija, įskaitant tikslą, kad 10 % viso transporto sektoriuje sunaudojamo benzino ir dyzelino sudarytų biodegalai. Žemės ūkio ir miškininkystės sektorių indėlis gali būti labai svarbus šiose srityse: žaliavos bioenergijos gamybai užtikrinimas, anglies dioksido sekvestracija ir tolesnis išmetamo šiltnamio efektą sukeliančių dujų kiekio mažinimas.

                              ii)

                              ES vandens politikos tikslai yra išdėstyti 2000 m. spalio 23 d. Europos Parlamento ir Tarybos direktyvoje 2000/60/EB, nustatančioje Bendrijos veiksmų vandens politikos srityje pagrindus (2), kuri bus pradėta visapusiškai įgyvendinti 2010–2012 m. laikotarpiu. Žemės ūkio ir miškininkystės sektoriams, kuriuose vandens ir vandens išteklių sunaudojama daugiausiai, tenka pagrindinis vaidmuo užtikrinant kiekybės ir kokybės požiūriu tvarią vandentvarką. Sprendžiant jau neišvengiamos klimato kaitos problemas, vandentvarka taps vis svarbesne prisitaikymo strategijos dalimi.

                              iii)

                              Valstybės narės įsipareigojo iki 2010 m. sustabdyti biologinės įvairovės mažėjimą, nors atrodo vis mažiau tikėtina, kad šį tikslą pavyks pasiekti. Didelė Europos biologinės įvairovės dalis yra susijusi su žemės ūkiu ir miškininkyste, todėl reikės dėti daugiau pastangų, kad būtų išsaugota biologinė įvairovė, visų pirma atsižvelgiant į numatomą neigiamą klimato kaitos poveikį ir augantį vandens poreikį.

                              iv)

                              Pieno gamintojai, vykdydami tvarią ūkininkavimo veiklą, ypač regionuose, kuriuose sąlygos ūkininkavimui nepalankios, svariai prisideda prie kraštovaizdžio išsaugojimo. Atsižvelgiant į dideles jų gamybos sąnaudas ir struktūrinius pokyčius, su kuriais jie susiduria dėl laipsniško pieno kvotų sistemos panaikinimo, pieno gamintojams tai pat reikėtų teikti papildomas paramos priemones, kad jie galėtų geriau prisitaikyti prie naujų rinkos sąlygų.

                              v)

                              Visų pirma kaimo plėtros priemonės gali būti naudojamos siekiant skatinti inovacijas vandentvarkos, atsinaujinančiųjų energijos išteklių gamybos ir naudojimo, biologinės įvairovės apsaugos ir klimato kaitos padarinių švelninimo bei prisitaikymo prie jos klausimų sprendimo srityse, taip pat skatinti ieškoti visiems naudingų sprendimo būdų konkurencingumo ir aplinkos srityse. Siekiant skatinti visapusiškai panaudoti inovacijas, reikėtų teikti specialią paramą su naujais uždaviniais susijusiai inovacinei veiklai.“.

                  2)

                  3 dalyje įrašomas šis punktas:
                  „3.4a.   Naujų uždavinių sprendimas
                  Bendrijos strateginė gairė
                  Klimato kaita, atsinaujinantieji energijos ištekliai, vandentvarka, biologinė įvairovė (įskaitant susijusią paramą inovacijoms) ir pieno sektoriaus restruktūrizavimas yra svarbiausi Europos kaimo vietovių ir žemės ūkio bei miškininkystės sektorių uždaviniai. Įgyvendinant ES pasaulinę klimato kaitos strategiją, žemės ūkio ir miškininkystės sektoriai bus raginami ateityje daugiau prisidėti prie pastangų mažinti išmetamą šiltnamio efektą sukeliančių dujų kiekį ir didinti anglies dioksido sekvestraciją. Didinant atsinaujinančiųjų išteklių energijos gamybą iš žemės ūkio bei miškininkystės sektorių teikiamos biomasės, taip pat turėtų būti lengviau pasiekti naujus ES kuro ir energijos viso sunaudojimo tikslus iki 2020 m. Dar tvaresnė vandentvarka žemės ūkio sektoriuje bus ypač svarbi ateityje siekiant užtikrinti pakankamą vandens kiekį bei kokybę ir prisitaikyti prie numatomo klimato kaitos poveikio vandens ištekliams. Be to, biologinės įvairovės nykimo stabdymas išlieka vienu iš svarbiausių uždavinių. Teikiant paramą su pirmiau nurodytais naujais uždaviniais susijusioms inovacijoms gali būti sudarytos palankesnės sąlygos šių prioritetų įgyvendinimui. Atsižvelgiant į tai, kad pieno kvotų režimas nebebus taikomas, padidės poreikis restruktūrizuoti žemės ūkio sektorių. Todėl kaimo plėtros priemonės bus svarbios įgyvendinant pieno sektoriaus reformas. Papildomi ištekliai, gauti 2010 m. padidinus privalomą moduliavimą, turėtų būti skirti Bendrijos veiklai klimato kaitos, atsinaujinančiųjų energijos išteklių, vandentvarkos, biologinės įvairovės ir pieno sektoriaus restruktūrizavimo srityse.
                  Kad būtų įgyvendinti šie prioritetai, valstybės narės skatinamos paramą skirti svarbiausiai veiklai. Tokia svarbiausia veikla galėtų būti šių rūšių veikla:

                              i)

                              Visų pirma parama investicijoms pagal 1 kryptį gali būti skirta energijos, vandens ir kitoms energiją taupančioms mašinoms ir įrenginiams, taip pat atsinaujinančiųjų išteklių energijos, skirtos naudoti ūkiuose, gamybai. Parama investicijoms turėtų padėti žemės ūkio bei maisto produktų grandinėje ir miškininkystės sektoriuje sukurti naujoviškus ir tvarius biodegalų perdirbimo būdus.

                              ii)

                              Pagal 2 kryptį agrarinės aplinkosaugos priemonės ir miškininkystės priemonės gali būti naudojamos visų pirma biologinei įvairovei skatinti išsaugant įvairių rūšių augmeniją, saugant bei išlaikant ganyklas ir ekstensyviąją žemės ūkio gamybą. Gebėjimai geriau valdyti turimą vandens išteklių kiekį ir saugoti jų kokybę taip pat gali būti didinami konkrečiais pagal 2 kryptį vykdomais veiksmais, pvz., agrarinės aplinkosaugos priemonėmis arba apželdinimo mišku veikla. Be to, tam tikri agrarinės aplinkosaugos ir miškininkystės veiksmai padeda mažinti išmetamo azoto suboksido (N2O) bei metano (CH4) kiekius ir skatinti anglies dioksido sekvestraciją.

                              iii)

                              Pagal 3 ir 4 kryptis parama gali būti skiriama vietinės reikšmės projektams ir bendradarbiavimui įgyvendinant atsinaujinančiųjų energijos išteklių projektus, taip pat įvairinimui, t. y. ūkininkų perėjimui prie bioenergijos gamybos. Saugant gamtos paveldą galima geriau apsaugoti didelės gamtinės vertės buveines ir didelės vertės vandens telkinius.

                              iv)

                              Kadangi klimato kaitos ir atsinaujinančiųjų energijos išteklių klausimai yra aktualūs visose kaimo vietovėse, valstybės narės gali skatinti vietos veiklos grupes pagal 4 kryptį (Leader) šiuos klausimus įtraukti į vietos plėtros strategijas kaip vieną iš svarbiausių temų. Šios grupės gali padėti geriau prisitaikyti prie klimato kaitos ir pasinaudoti konkrečioms vietovėms pritaikytais su atsinaujinančiaisiais energijos ištekliais susijusiais sprendimais.

                              v)

                              Inovacijos sudaro galimybes pasiekti labai gerų rezultatų sprendžiant naujus uždavinius, susijusius su klimato kaita, atsinaujinančiųjų energijos išteklių gamyba ir tvaresne vandentvarka bei siekiant sustabdyti biologinės įvairovės nykimą. Šiose srityse inovacijos galėtų būti remiamos skatinant atitinkamų technologijų, produktų ir procesų plėtojimą, naudojimą ir taikymą.

                              vi)

                              Parama paprastai skiriama tų rūšių veiklai, kuri atitinka Reglamente (EB) Nr. 1698/2005 nustatytus tikslus bei nuostatas ir kuri gali padėti pasiekti teigiamų rezultatų sprendžiant naujus uždavinius, pavyzdžiui, to reglamento II priede apibrėžtus uždavinius.“.

         (1)  2007 m. kovo 8–9 d. Briuselio Europos Vadovų Tarybos susitikimui pirmininkavusios valstybės narės išvados.

         (2)  OL L 327, 2000 12 22, p. 1.


title: 2009/379/EB: 2009 m. gegužės 11 d. Komisijos sprendimas, kuriuo nustatomos sumos, kurios, remiantis Tarybos reglamentais (EB) Nr. 1782/2003, (EB) Nr. 378/2007, (EB) Nr. 479/2008 ir (EB) Nr. 73/2009, yra skiriamos EŽŪFKP, ir sumos, skiriamos EŽŪGF išlaidoms

text:
12.5.2009

               LT

               Europos Sąjungos oficialusis leidinys

               L 117/10

      KOMISIJOS SPRENDIMAS

   2009 m. gegužės 11 d.
   kuriuo nustatomos sumos, kurios, remiantis Tarybos reglamentais (EB) Nr. 1782/2003, (EB) Nr. 378/2007, (EB) Nr. 479/2008 ir (EB) Nr. 73/2009, yra skiriamos EŽŪFKP, ir sumos, skiriamos EŽŪGF išlaidoms
   (2009/379/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 12 straipsnio 2 ir 3 dalis,
   kadangi:

               (1)

               Tam tikros 2007–2013 biudžetiniams metams numatytos sumos, skirtos Europos žemės ūkio fondui kaimo plėtrai (EŽŪFKP), nustatytos 2006 m. gegužės 24 d. Komisijos sprendimo 2006/410/EB, nustatančio sumas, kurios, remiantis Tarybos reglamento (EB) Nr. 1782/2003 10 straipsnio 2 dalimi, 143d ir 143e straipsniais, Tarybos reglamento (EB) Nr. 378/2007 4 straipsnio 1 dalimi ir Tarybos reglamento (EB) Nr. 479/2008 23 straipsnio 2 dalimi yra skiriamos EŽŪFKP, ir sumas, skiriamas EŽŪGF išlaidoms (2), priede.

               (2)

               2003 m. rugsėjo 29 d. Tarybos reglamentas (EB) 1782/2003, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams (3), nuo 2009 m. sausio 1 d. panaikintas ir pakeistas 2009 m. sausio 19 d. Tarybos reglamentu (EB) Nr. 73/2009, nustatančiu bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiu tam tikras paramos schemas ūkininkams, iš dalies keičiančiu reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančiu Reglamentą (EB) Nr. 1782/2003 (4).

               (3)

               Reglamento (EB) Nr. 73/2009 7 straipsnyje nustatytos naujos padidintos privalomojo moduliavimo normos. Remiantis 2007 m. kovo 27 d. Tarybos reglamento (EB) Nr. 378/2007 nustatančio tiesioginių išmokų savanoriško moduliavimo taisykles (5), 1 straipsnio 5 dalimi, privalomojo moduliavimo normų padidėjimas turi būti atimamas iš savanoriškos moduliavimo normos.

               (4)

               Todėl pasikeitė savanoriško ir privalomojo moduliavimo sumos, skiriamos EŽŪFKP.

               (5)

               Siekiant aiškumo, Sprendimas 2006/410/EB turėtų būti panaikintas ir pakeistas nauju tekstu,

         NUSPRENDĖ:
   1 straipsnis
   Remiantis Reglamento (EB) Nr. 1782/2003 10 straipsnio 2 dalimi ir 143d straipsniu, Reglamento (EB) Nr. 378/2007 4 straipsnio 1 dalimi, Tarybos reglamento (EB) Nr. 479/2008 (6) 23 straipsnio 2 dalimi ir Reglamento (EB) Nr. 73/2009 9 straipsnio 1 dalimi, 10 straipsnio 3 dalimi ir 134 bei 135 straipsniais, 2007–2013 biudžetiniams metams numatytos sumos, skirtos Europos žemės ūkio fondui kaimo plėtrai (EŽŪFKP), ir Europos žemės ūkio garantijų fondo (EŽŪFKP) išlaidoms skirtas grynasis likutis yra nurodyti šio sprendimo priede.
   2 straipsnis
   Sprendimas 2006/410/EB yra panaikinamas.

      Priimta Briuselyje, 2009 m. gegužės 11 d.

            Komisijos vardu

         Mariann FISCHER BOEL

            Komisijos narė

      (1)  OL L 209, 2005 8 11, p. 1.

      (2)  OL L 163, 2006 6 15, p. 10.

      (3)  OL L 270, 2003 10 21, p. 1.

      (4)  OL L 30, 2009 1 31, p. 16.

      (5)  OL L 95, 2007 4 5, p. 1.

      (6)  OL L 148, 2008 6 6, p. 1.

      PRIEDAS

                  (mln. EUR)

                  Biudžetiniai metai

                  Reglamento (EB) Nr. 1782/2003 10 straipsnio 2 dalis

                  Reglamento (EB) Nr. 1782/2003 143d straipsnis

                  EŽŪFKP skiriamos sumos

                  EŽŪGF išlaidoms skiriamas grynasis likutis

                  Reglamento (EB) Nr. 73/2009 9 straipsnio 1 dalis ir 10 straipsnio 3 dalis

                  Reglamento (EB) Nr. 73/2009 134 straipsnis

                  Reglamento (EB) Nr. 73/2009 135 straipsnis

                  Reglamento (EB) Nr. 378/2007 4 straipsnio 1 dalis

                  Reglamento (EB) Nr. 479/2008 23 straipsnio 2 dalis

                  2007

                  984

                  22

                  44 753

                  2008

                  1 241

                  22

                  362

                  44 592

                  2009

                  1 305,7

                  22

                  424

                  40,66

                  44 886,64

                  2010

                  1 867,1

                  22

                  429,8

                  82,11

                  44 744,99

                  2011

                  2 095,3

                  22

                  484

                  403,9

                  122,61

                  44 489,19

                  2012

                  2 355,3

                  22

                  484

                  372,3

                  122,61

                  44 736,79

                  2013

                  2 640,9

                  22

                  484

                  334,9

                  122,61

                  44 969,59


title: 2013/143/ES: 2013 m. kovo 18 d. Tarybos sprendimas, kuriuo skiriami Regionų komiteto Švedijai atstovaujantys du nariai ir Švedijai atstovaujantis pakaitinis narys

text:
22.3.2013

               LT

               Europos Sąjungos oficialusis leidinys

               L 82/53

         TARYBOS SPRENDIMAS
   2013 m. kovo 18 d.
   kuriuo skiriami Regionų komiteto Švedijai atstovaujantys du nariai ir Švedijai atstovaujantis pakaitinis narys
   (2013/143/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Britt Marie LÖVGREN ir Annelie STARK kadencijoms tapo laisvos dvi Regionų komiteto narių vietos. Pasibaigus Tore HULT kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Tore HULT, Ledamot i kommunfullmäktige, Alingsås kommun,

                           —

                           Ulrika CARLEFALL LANDERGREN, Ledamot i kommunfullmäktige, Kungsbacka kommun

                     ir

               b)

               pakaitiniu nariu:

                           —

                           Anders ROSÉN, Ledamot i kommunfullmäktige, Halmstads kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 18 d.

            Tarybos vardu

            Pirmininkas

         S. COVENEY

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: Europolo valdybos sprendimas kuriuo iš dalies keičiamas 1999 m. lapkričio 16 d. Europolo valdybos sprendimas dėl Europolui skirtų mokesčių, kuriais apmokestinama Europolo personalo alga ir tarnybinės pajamos, ir kuriuo susitariama dėl Europolo nustatytų sąlygų ir procedūrų, taikomų koreguojant jo priedėlyje nurodytas sumas

text:
5.2.2011

               LT

               Europos Sąjungos oficialusis leidinys

               C 37/8

         EUROPOLO VALDYBOS SPRENDIMAS
   kuriuo iš dalies keičiamas 1999 m. lapkričio 16 d. Europolo valdybos sprendimas dėl Europolui skirtų mokesčių, kuriais apmokestinama Europolo personalo alga ir tarnybinės pajamos, ir kuriuo susitariama dėl Europolo nustatytų sąlygų ir procedūrų, taikomų koreguojant jo priedėlyje nurodytas sumas
   2011/C 37/06
   EUROPOLO VALDYBA,
   atsižvelgdama į 2009 m. balandžio 6 d. Tarybos sprendimą dėl Europos policijos biuro (toliau – Europolas) įsteigimo, grindžiamą Europos Sąjungos sutarties (1) 30 straipsnio 1 dalies b punktu, 30 straipsnio 2 dalimi ir 34 straipsnio 2 dalies c punktu (toliau – Sprendimas dėl Europolo), ypač į jo 57 straipsnio 5 dalį, 62 ir 63 straipsnius;
   atsižvelgdama į Protokolą, parengtą remiantis Europos Sąjungos sutarties K.3 straipsniu ir Europolo konvencijos 41 straipsnio 3 dalimi, dėl Europolo, jo organų narių, direktoriaus pavaduotojų ir darbuotojų privilegijų ir imunitetų (2) (toliau – Protokolas), ypač į jo 10 straipsnį;
   atsižvelgdama į 1999 m. lapkričio 16 d. valdybos sprendimą, kuriuo susitariama dėl Europolo nustatytų sąlygų ir procedūrų, susijusių su Europolui skirtais mokesčiais, kuriais apmokestinama Europolo personalo alga ir tarnybinės pajamos (3);
   kadangi:

               (1)

               Atsižvelgiant į Sprendimo dėl Europolo 57 straipsnio 5 dalį, Europolo darbuotojų tarnybos nuostatai (4) ir kiti susiję teisės aktai ir toliau taikomi darbuotojams, įdarbintiems ne pagal Sprendimo dėl Europolo 57 straipsnio 2 dalį.

               (2)

               Iki 2009 m. metinis algų patikslinimas buvo atliekamas atsižvelgiant į Europolo darbuotojų tarnybos nuostatų 44 straipsnį, taikant valdybos nustatytą formulę, pagal kurią atsižvelgiama į dvi sudedamąsias dalis:

                           —

                           pragyvenimo išlaidų Nyderlanduose kitimą;

                           —

                           algos pokyčius ES valstybių narių valstybės tarnyboje.

               (3)

               Sprendimo dėl Europolo 57 straipsnio 5 dalyje nustatyta, kad, nukrypstant nuo Europolo darbuotojų tarnybos nuostatų 5 skyriaus, Europolo darbuotojams taikoma metinio atlyginimo patikslinimo procentinė norma, kurią pagal Europos Bendrijų pareigūnų tarnybos nuostatų (5) 65 straipsnį nustato Taryba.

               (4)

               Sprendimo dėl Europolo 57 straipsnio 5 dalis susijusi tik su darbuotojų atlyginimo elementais, minimais Europolo darbuotojų tarnybos nuostatų 5 skyriuje (43–55 straipsniai), ir į jos taikymo sritį nepatenka Europolui skirti mokesčiai, kuriais apmokestinama Europolo darbuotojų, kuriems taikomi Europolo darbuotojų tarnybos nuostatai, alga ir tarnybinės pajamos.

               (5)

               Kalbant apie iš dalies pakeistą atlyginimo patikslinimo procedūrą, numatytą Sprendimo dėl Europolo 57 straipsnio 5 dalyje, reikėtų, atsižvelgiant į minėtą Protokolo 10 straipsnį, pakoreguoti mokesčio, kuriuo būtų apmokestinamos Europolo personalui, kuriam taikomi Europolo darbuotojų tarnybos nuostatai, išskyrus vietos darbuotojus, Europolo mokamos algos ir tarnybinės pajamos, nustatymo sąlygas ir tvarką.

               (6)

               Pirmą kartą metinį atlyginimo patikslinimą, numatytą Sprendimo dėl Europolo 57 straipsnio 5 dalyje, Europolas vykdė nuo liepos 1 d. atgaline data, atsižvelgdamas į 2009 m. gruodžio 23 d. Tarybos reglamente (EB) Nr. 1296/2009, kuriuo tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai, pateiktus skaičius. Šio metinio patikslinimo, skirto Europolo darbuotojams, kuriems taikomi Europolo darbuotojų tarnybos nuostatai, skaičiavimo metodas valdybai buvo pristatytas 2010 m. kovo 24 d. vykusiame valdybos posėdyje (kaip nurodyta šio sprendimo priedėlyje).

               (7)

               Mokestis, taikomas Europolo darbuotojams, kuriems taikomi Europolo darbuotojų tarnybos nuostatai, turėtų būti keičiamas, kad būtų atsižvelgta į atlyginimo patikslinimą, atliktą laikantis Sprendimo dėl Europolo 57 straipsnio 5 dalies.

               (8)

               1999 m. lapkričio 16 d. Europolo valdybos sprendimo priedėlio 4 straipsnyje pateiktų verčių patikslinimas yra tik techninis koregavimas atsižvelgiant į procentinį dydį, naudojamą atlyginimui tikslinti pagal Sprendimo dėl Europolo 57 straipsnio 5 dalį.

               (9)

               Europolo direktoriui turėtų būti suteikta teisė kiekvienais metais koreguoti 1999 m. lapkričio 16 d. Europolo valdybos sprendimo priedėlio 4 straipsnyje pateiktas vertes,

         NUSPRENDĖ:
   1 straipsnis
   Nuo 2009 m. liepos 1 d.:

               —

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje paminėta vertė pakeičiama 119,16 EUR suma,

               —

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           —

                           8 % sumoms nuo 119,16 EUR iki 2 099,02 EUR

                           —

                           10 % sumoms nuo 2 099,03 EUR iki 2 891,07 EUR

                           —

                           12,5 % sumoms nuo 2 891,08 EUR iki 3 313,31 EUR

                           —

                           15 % sumoms nuo 3 313,32 EUR iki 3 762,78 EUR

                           —

                           17,5 % sumoms nuo 3 762,79 EUR iki 4 185,06 EUR

                           —

                           20 % sumoms nuo 4 185,07 EUR iki 4 594,36 EUR

                           —

                           22,5 % sumoms nuo 4 594,37 EUR iki 5 016,62 EUR

                           —

                           25 % sumoms nuo 5 016,63 EUR iki 5 425,94 EUR

                           —

                           27,5 % sumoms nuo 5 425,95 EUR iki 5 848,19 EUR

                           —

                           30 % sumoms nuo 5 848,20 EUR iki 6 257,50 EUR

                           —

                           32,5 % sumoms nuo 6 257,51 EUR iki 6 679,76 EUR

                           —

                           35 % sumoms nuo 6 679,77 EUR iki 7 089,72 EUR

                           —

                           40 % sumoms nuo 7 089,73 EUR iki 7 512,00 EUR

                           —

                           45 % sumoms nuo 7 512,01 EUR

         2 straipsnis
   1999 m. lapkričio 16 d. valdybos sprendimas šiuo dokumentu iš dalies keičiamas taip:
   Po 3 straipsnio įterpiamas šis 3a straipsnis:

      „Atlikus atlyginimo patikslinimą, kurį kiekvienais metais pagal Europos Sąjungos pareigūnų tarnybos nuostatų 65 straipsnį nustato Taryba, Europolo direktorius koreguoja – pirmą kartą nuo 2010 m. liepos 1 d., o toliau kasmet – šio sprendimo priedėlio 4 straipsnyje pateiktas vertes tokiu pačiu procentiniu dydžiu, koks taikomas pagal 2009 m. balandžio 6 d. Tarybos sprendimo dėl Europos policijos biuro (Europolo) įsteigimo 57 straipsnio 5 dalį (6). Vertės, nustatytos laikantis šio straipsnio, skelbiamos Europos Sąjungos oficialiajame leidinyje.

   3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja kitą dieną po jo priėmimo valdyboje dienos.

      Priimta Hagoje 2010 m. spalio 14 d.

            Valdybos vardu pasirašė

         Francisco José ARANDA

            Pirmininkas

      (1)  OL L 121, 2009 5 15, p. 37.

      (2)  OL C 221, 1997 7 19, p. 2.

      (3)  OL C 65, 2001 2 28, p. 6.

      (4)  1998 m. gruodžio 3 d. Tarybos aktas, nustatantis Europolo tarnautojų tarnybos nuostatus (OL C 26, 1999 1 30, p. 23).

      (5)  Tarybos reglamentas (EEB, Euratomas, EAPB) Nr. 259/68 (OL L 56, 1968 3 4, p. 1).

      (6)  Žr. 1 išnašą.“

      PRIEDĖLIS

         Europolo darbuotojams, kuriems taikomi Europolo darbuotojų tarnybos nuostatai, mokamos bazinės algos ir išmokų patikslinimas nuo 2009 m. liepos 1 d. pagal Tarybos sprendimo 57 straipsnio 5 dalį

      Pagal Sprendimo dėl Europolo 57 straipsnio 5 dalį, nukrypstant nuo Europolo darbuotojų tarnybos nuostatų 5 skyriaus, Europolo darbuotojams taikoma metinio atlyginimo patikslinimo procentinė norma, kurią pagal Europos Bendrijų pareigūnų tarnybos nuostatų (1) 65 straipsnį nustato Taryba; todėl nuo 2009 m. liepos 1 d. Europolo darbuotojams, kuriems taikomi Europolo darbuotojų tarnybos nuostatai, taikomi šie pakeitimai:

                  a)

                  Tarnybos nuostatų 45 straipsnyje pateikta bazinių mėnesinių algų lentelė pakeičiama taip (1,85 % didesnėmis sumomis):

                              1

                              2

                              3

                              4

                              5

                              6

                              7

                              8

                              9

                              10

                              11

                              1

                              15 867,20

                              2

                              14 248,07

                              3

                              9 779,37

                              10 031,95

                              10 284,54

                              10 556,55

                              10 828,56

                              11 113,50

                              11 397,15

                              11 696,39

                              11 997,54

                              12 314,90

                              12 628,98

                              4

                              8 516,46

                              8 743,14

                              8 966,59

                              9 202,97

                              9 439,37

                              9 688,70

                              9 934,80

                              10 197,11

                              10 459,38

                              10 734,65

                              11 009,89

                              5

                              7 017,19

                              7 201,76

                              7 383,10

                              7 577,40

                              7 771,69

                              7 978,93

                              8 182,93

                              8 399,90

                              8 613,62

                              8 840,28

                              9 066,97

                              6

                              6 013,37

                              6 172,00

                              6 330,69

                              6 499,08

                              6 664,22

                              6 839,08

                              7 013,95

                              7 198,53

                              7 383,10

                              7 577,40

                              7 771,69

                              7

                              5 012,73

                              5 145,51

                              5 275,03

                              5 414,27

                              5 553,50

                              5 699,24

                              5 844,95

                              6 000,39

                              6 152,59

                              6 314,51

                              6 476,41

                              8

                              4 261,48

                              4 374,81

                              4 484,89

                              4 604,73

                              4 721,29

                              4 844,35

                              4 967,40

                              5 100,18

                              5 229,70

                              5 368,94

                              5 504,93

                              9

                              3 756,32

                              3 856,69

                              3 957,10

                              4 060,69

                              4 164,33

                              4 274,42

                              4 384,53

                              4 501,10

                              4 614,48

                              4 737,50

                              4 857,31

                              10

                              3 257,64

                              3 345,08

                              3 429,25

                              3 519,91

                              3 607,36

                              3 704,51

                              3 801,64

                              3 902,03

                              3 999,17

                              4 106,04

                              4 209,66

                              11

                              3 157,26

                              3 241,46

                              3 322,39

                              3 409,84

                              3 497,25

                              3 591,16

                              3 681,85

                              3 778,99

                              3 876,14

                              3 979,77

                              4 080,11

                              12

                              2 506,40

                              2 574,35

                              2 639,12

                              2 707,14

                              2 775,15

                              2 849,61

                              2 924,09

                              3 001,81

                              3 076,29

                              3 157,26

                              3 238,21

                              13

                              2 153,39

                              2 211,69

                              2 266,74

                              2 328,28

                              2 386,57

                              2 451,32

                              2 512,85

                              2 580,85

                              2 645,64

                              2 716,86

                              2 784,84

                  b)

                  Tarnybos nuostatų 59 straipsnio 3 dalyje suma „1 049,20 EUR“ pakeičiama suma „1 068,61 EUR“;

                  c)

                  Tarnybos nuostatų 59 straipsnio 3 dalyje suma „2 098,39 EUR“ pakeičiama suma „2 137,21 EUR“;

                  d)

                  Tarnybos nuostatų 60 straipsnio 1 dalyje suma „279,80 EUR“ pakeičiama suma „284,98 EUR“;

                  e)

                  Tarnybos nuostatų 5 priedėlio 2 straipsnio 1 dalyje suma „292,50 EUR“ pakeičiama suma „297,91 EUR“;

                  f)

                  Tarnybos nuostatų 5 priedėlio 3 straipsnio 1 dalyje suma „12 717,53 EUR“ pakeičiama suma „12 952,80 EUR“;

                  g)

                  Tarnybos nuostatų 5 priedėlio 3 straipsnio 1 dalyje suma „2 861,45 EUR“ pakeičiama suma „2 914,39 EUR“;

                  h)

                  Tarnybos nuostatų 5 priedėlio 3 straipsnio 2 dalyje suma „17 168,67 EUR“ pakeičiama suma „17 486,29 EUR“;

                  i)

                  Tarnybos nuostatų 5 priedėlio 4 straipsnio 1 dalyje suma „1 271,76 EUR“ pakeičiama suma „1 295,29 EUR“;

                  j)

                  Tarnybos nuostatų 5 priedėlio 4 straipsnio 1 dalyje suma „953,84 EUR“ pakeičiama suma „971,49 EUR“;

                  k)

                  Tarnybos nuostatų 5 priedėlio 4 straipsnio 1 dalyje suma „635,87 EUR“ pakeičiama suma „647,63 EUR“;

                  l)

                  Tarnybos nuostatų 5 priedėlio 4 straipsnio 1 dalyje suma „508,69 EUR“ pakeičiama suma „518,10 EUR“;

                  m)

                  Tarnybos nuostatų 5 priedėlio 5 straipsnio 3 dalyje suma „1 794,70 EUR“ pakeičiama suma „1 827,90 EUR“;

                  n)

                  Tarnybos nuostatų 5 priedėlio 5 straipsnio 3 dalyje suma „2 392,94 EUR“ pakeičiama suma „2 437,21 EUR“;

                  o)

                  Tarnybos nuostatų 5 priedėlio 5 straipsnio 3 dalyje suma „2 991,17 EUR“ pakeičiama suma „3 046,51 EUR“.

            Tarybos reglamento (EB) Nr. 1296/2009 3 straipsnyje Nyderlandams nustatytas korekcinis koeficientas (109,3) personalo, kuriam taikomi Europolo darbuotojų tarnybos nuostatai, algoms taikomas ne visas. Vietoj jo, siekiant atsižvelgti į pragyvenimo išlaidų Nyderlanduose kitimą, taikomas tik šio korekcinio koeficiento ir praėjusiais metais nustatyto koeficiento (109,1) santykinis dydis.
      Siekiant nustatyti korekcinį koeficientą Prancūzijai ir JAV (Vašingtonui) naudojamas nuo 2009 m. liepos 1 d. taikomų korekcinių koeficientų, nustatytų Tarybos reglamente (Prancūzijai – 115,8 ir JAV (Vašingtonui) – 87,4) (2), ir 2007 m. liepos 1 d. galiojusio Nyderlandų korekcinio koeficiento (109,1) skirtumas. Todėl nuo 2009 m. liepos 1 d. taikomi šie korekciniai koeficientai:

                  —

                  Nyderlandams – 100,18,

                  —

                  Prancūzijai – 106,14,

                  —

                  JAV (Vašingtonui) – 80,11.

            Naudojant korekcinį koeficientą gauta suma apmokestinama, kaip nustatyta šio sprendimo 1 straipsnyje.

         (1)  Tarybos reglamentas (EEB, Euratomas, EAPB) Nr. 259/68 (OL L 56, 1968 3 4, p. 1).

         (2)  Tarybos reglamentas (EB) Nr. 613/2009 (OL L 181, 2009 7 14, p. 1) ir Tarybos reglamentas (ES) Nr. 768/2010 (OL L 228, 2010 8 31, p. 1).


title: 2017 m. balandžio 25 d. Tarybos sprendimas (ES) 2017/733 dėl su Šengeno informacine sistema susijusių Šengeno acquis nuostatų taikymo Kroatijos Respublikoje

text:
26.4.2017

               LT

               Europos Sąjungos oficialusis leidinys

               L 108/31

         TARYBOS SPRENDIMAS (ES) 2017/733
   2017 m. balandžio 25 d.
   dėl su Šengeno informacine sistema susijusių Šengeno acquis nuostatų taikymo Kroatijos Respublikoje
   EUROPOS SĄJUNGOS TARYBA,
   atsižvelgdama į Kroatijos stojimo aktą, ypač į jo 4 straipsnio 2 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Kroatijos stojimo akto 4 straipsnio 2 dalyje nustatyta, kad to akto 4 straipsnio 1 dalyje nenurodytos Šengeno acquis nuostatos taikomos Kroatijai tik pagal atitinkamą Tarybos sprendimą, pagal taikytinas Šengeno vertinimo procedūras patikrinus, ar Kroatijoje įvykdytos visų atitinkamo acquis dalių taikymui būtinos sąlygos, įskaitant veiksmingą visų Šengeno taisyklių taikymą pagal sutartus bendrus standartus ir pagrindinius principus;

               (2)

               taikytinos Šengeno vertinimo procedūros nustatytos Tarybos reglamente (ES) Nr. 1053/2013 (2);

               (3)

               2016 m. vasario mėn. Kroatijoje atliktas Šengeno vertinimas duomenų apsaugos srityje. Komisija įgyvendinimo sprendimu priėmė vertinimo ataskaitą, kurioje patvirtinama, kad Kroatija įvykdė Šengeno acquis, susijusio su duomenų apsauga, taikymui būtinas sąlygas;

               (4)

               pagal Komisijos įgyvendinimo sprendimo (ES) 2015/450 (3) 1 straipsnio 1 dalį patvirtinta, kad techniniu požiūriu Kroatijos nacionalinė sistema (N.SIS) yra parengta integruoti į Šengeno informacinę sistemą (SIS);

               (5)

               Kroatija ėmėsi būtinų techninių ir teisinių priemonių, kad būtų galima tvarkyti SIS duomenis ir keistis papildoma informacija, taigi dabar Taryba gali nustatyti datą, nuo kurios Kroatijai bus taikomas su SIS susijęs Šengeno acquis;

               (6)

               įsigaliojus šiam sprendimui turėtų būti galima perkelti SIS duomenis į Kroatiją. Atsižvelgdama į konkretų šių duomenų naudojimą, Komisija galėtų patikrinti, ar Kroatijoje teisingai taikomos su SIS susijusio Šengeno acquis nuostatos. Kai tik bus patikrinta, ar Kroatija įvykdė visų Šengeno acquis dalių taikymui būtinas sąlygas, Taryba turėtų priimti sprendimą dėl patikrinimų prie vidaus sienų panaikinimo;

               (7)

               turėtų būti priimtas atskiras Tarybos sprendimas, kuriuo būtų nustatyta patikrinimų prie vidaus sienų su Kroatija panaikinimo data. Iki tame sprendime nustatytos datos turėtų būti taikomi tam tikri apribojimai dėl SIS naudojimo Kroatijoje;

               (8)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (4), kurios patenka į Tarybos sprendimo 1999/437/EB (5) 1 straipsnio G punkte nurodytą sritį;

               (9)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (6), kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2008/146/EB (7) 3 straipsniu ir Tarybos sprendimo 2008/149/TVR (8) 3 straipsniu;

               (10)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (9), kurios patenka į Sprendimo 1999/437/EB 1 straipsnio G punkte nurodytą sritį, minėtą sprendimą taikant kartu su Tarybos sprendimo 2011/349/ES (10) 3 straipsniu ir Tarybos sprendimo 2011/350/ES (11) 3 straipsniu,

         PRIĖMĖ ŠĮ SPRENDIMĄ:
   1 straipsnis
   1.   Šiame straipsnyje nurodytomis sąlygomis su Šengeno informacine sistema (SIS) susijusios Šengeno acquis nuostatos, išdėstytos šio sprendimo priede, nuo 2017 m. birželio 27 d. taikomos Kroatijos Respublikos santykiams su:

               a)

               Belgijos Karalyste, Bulgarijos Respublika, Čekijos Respublika, Danijos Karalyste, Vokietijos Federacine Respublika, Estijos Respublika, Graikijos Respublika, Ispanijos Karalyste, Prancūzijos Respublika, Italijos Respublika, Latvijos Respublika, Lietuvos Respublika, Liuksemburgo Didžiąja Hercogyste, Vengrija, Maltos Respublika, Nyderlandų Karalyste, Austrijos Respublika, Lenkijos Respublika, Portugalijos Respublika, Rumunija, Slovėnijos Respublika, Slovakijos Respublika, Suomijos Respublika ir Švedijos Karalyste;

               b)

               Jungtinės Didžiosios Britanijos ir Šiaurės Airijos Karalyste – Tarybos sprendime 2007/533/TVR (12) nurodytų nuostatų atžvilgiu, ir

               c)

               Islandijos Respublika, Norvegijos Karalyste, Šveicarijos Konfederacija ir Lichtenšteino Kunigaikštyste.

         2.   Nuo 2017 m. gegužės 2 d. perspėjimai, kuriems taikomi Tarybos sprendimas 2007/533/TVR ir Europos Parlamento ir Tarybos reglamentas (EB) Nr. 1987/2006 (13), apibrėžti to sprendimo 3 straipsnio 1 dalies a punkte ir to reglamento 3 straipsnio a punkte, taip pat su perspėjimais susijusi papildoma informacija ir duomenys pagal to sprendimo 3 straipsnio 1 dalies b ir c punktus ir to reglamento 3 straipsnio b ir c punktus, gali būti teikiami Kroatijai pagal to sprendimo ir to reglamento nuostatas.
   3.   Nuo 2017 m. birželio 27 d. Kroatija gali įvesti perspėjimus ir papildomus duomenis į SIS, naudotis SIS duomenimis ir keistis papildoma informacija, laikydamasi 4 dalies nuostatų.
   4.   Kol bus panaikinti patikrinimai prie vidaus sienų su Kroatija, Kroatija:

               a)

               nėra įpareigota neleisti atvykti į savo teritoriją arba joje būti trečiosios šalies piliečiams, dėl kurių kita valstybė narė yra paskelbusi perspėjimą draudimo atvykti ar būti tikslais pagal Reglamentą (EB) Nr. 1987/2006;

               b)

               neįveda SIS perspėjimų ir papildomos informacijos, taip pat nesikeičia papildomais duomenimis apie trečiųjų šalių piliečius draudimo atvykti ar būti tikslais pagal Reglamentą (EB) Nr. 1987/2006.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  2017 m. balandžio 5 d. nuomonė (dar nepaskelbta Oficialiajame leidinyje).

      (2)  2013 m. spalio 7 d. Tarybos reglamentas (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27).

      (3)  2015 m. kovo 16 d. Komisijos įgyvendinimo sprendimas (ES) 2015/450, kuriuo nustatomi bandymų reikalavimai valstybėms narėms, kurios integruojasi į antrosios kartos Šengeno informacinę sistemą (SIS II) arba iš esmės keičia savo tiesiogiai susijusias nacionalines sistemas (OL L 74, 2015 3 18, p. 31).

      (4)  OL L 176, 1999 7 10, p. 36.

      (5)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).

      (6)  OL L 53, 2008 2 27, p. 52.

      (7)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).

      (8)  2008 m. sausio 28 d. Tarybos sprendimas 2008/149/TVR dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu (OL L 53, 2008 2 27, p. 50).

      (9)  OL L 160, 2011 6 18, p. 21.

      (10)  2011 m. kovo 7 d. Tarybos sprendimas 2011/349/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję visų pirma su teismų bendradarbiavimu baudžiamosiose bylose ir policijos bendradarbiavimu (OL L 160, 2011 6 18, p. 1).

      (11)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).

      (12)  2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 205, 2007 8 7, p. 63).

      (13)  2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 381, 2006 12 28, p. 4).

      PRIEDAS

         Šengeno acquis nuostatų, susijusių su Šengeno informacine sistema, sąrašas pagal Kroatijos stojimo akto 4 straipsnio 2 dalį

                  1.

                  2006 m. gruodžio 20 d. Europos Parlamento ir Tarybos reglamentas (EB) Nr. 1986/2006 dėl valstybių narių tarnybų, atsakingų už transporto priemonių registracijos liudijimų išdavimą, prieigos prie Šengeno antrosios kartos informacinės sistemos (SIS II) (1);

                  2.

                  2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (2);

                  3.

                  2007 m. birželio 12 d. Tarybos sprendimas 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (3).

         (1)  OL L 381, 2006 12 28, p. 1.

         (2)  OL L 381, 2006 12 28, p. 4.

         (3)  OL L 205, 2007 8 7, p. 63.


title: 2017 m. kovo 21 d. Tarybos sprendimas (BUSP) 2017/496, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte

text:
22.3.2017

               LT

               Europos Sąjungos oficialusis leidinys

               L 76/22

         TARYBOS SPRENDIMAS (BUSP) 2017/496
   2017 m. kovo 21 d.
   kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. kovo 21 d. Taryba priėmė Sprendimą 2011/172/BUSP (1) dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte;

               (2)

               remiantis Sprendimo 2011/172/BUSP peržiūros rezultatais, ribojamosios priemonės turėtų būti atnaujintos iki 2018 m. kovo 22 d.;

               (3)

               turėtų būti iš dalies pakeisti motyvų pareiškimai dėl šešių asmenų, išvardytų Sprendimo 2011/172/BUSP priede. Turėtų būti atnaujinta tapatybės nustatymo informacija, susijusi su vienu į sąrašą įtrauktu asmeniu;

               (4)

               du asmenys nebeturėtų būti Sprendimo 2011/172/BUSP priede pateiktame fizinių ir juridinių asmenų, subjektų ir organizacijų sąraše;

               (5)

               todėl Sprendimas 2011/172/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/172/BUSP iš dalies keičiamas taip:

               1)

               5 straipsnio antra pastraipa pakeičiama taip:
               „Šis sprendimas taikomas iki 2018 m. kovo 22 d.“

               2)

               Priedas iš dalies keičiamas, kaip išdėstyta šio sprendimo priede.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. kovo 21 d.

            Tarybos vardu

            Pirmininkas

         E. SCICLUNA

      (1)  2011 m. kovo 21 d. Tarybos sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte (OL L 76, 2011 3 22, p. 63).

      PRIEDAS

                  I.

                  Sprendimo 2011/172/BUSP priede įrašai, susiję su toliau išvardytais asmenimis, pakeičiami šiais įrašais:

                              Vardas, pavardė (ir galimi slapyvardžiai)

                              Tapatybės informacija

                              Įtraukimo į sąrašą priežastys

                              1.

                              Mohamed Hosni Elsayed Mubarak

                              Buvęs Egipto Arabų Respublikos prezidentas
                              Gimimo data: 1928.5.4
                              Lytis: vyras

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              2.

                              Suzanne Saleh Thabet

                              Buvusio Egipto Arabų Respublikos prezidento Mohamed Hosni Elsayed Mubarak sutuoktinė
                              Gimimo data: 1941.2.28
                              Lytis: moteris

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              3.

                              Alaa Mohamed Hosni Elsayed Mubarak

                              Buvusio Egipto Arabų Respublikos prezidento Mohamed Hosni Elsayed Mubarak sūnus
                              Gimimo data: 1960.11.26
                              Lytis: vyras

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              4.

                              Heidy Mahmoud Magdy Hussein Rasekh

                              Buvusio Egipto Arabų Respublikos prezidento sūnaus Alaa Mohamed Hosni Elsayed Mubarak sutuoktinė
                              Gimimo data: 1971.10.5
                              Lytis: moteris

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              5.

                              Gamal Mohamed Hosni Elsayed Mubarak

                              Buvusio Egipto Arabų Respublikos prezidento Mohamed Hosni Elsayed Mubarak sūnus
                              Gimimo data: 1963.12.28
                              Lytis: vyras

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              6.

                              Khadiga Mahmoud El Gammal

                              Buvusio Egipto Arabų Respublikos prezidento sūnaus Gamal Mohamed Hosni Elsayed Mubarak sutuoktinė
                              Gimimo data: 1982.10.13
                              Lytis: moteris

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo

                              8.

                              Abla Mohamed Fawzi Ali Ahmed Salama

                              Ahmed Abdelaziz Ezz sutuoktinė
                              Gimimo data: 1963.1.31
                              Lytis: moteris

                              Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras dėl valstybės lėšų pasisavinimo

                  II.

                  Sprendimo 2011/172/BUSP priede išbraukiami įrašai, susiję su šiais asmenimis:

                              16.

                              Jaylane Shawkat Hosni Galal Eldin,

                              17.

                              Amir Mohamed Zohir Mohamed Wahed Garrana.


title: 2007/340/EB: 2007 m. balandžio 19 d. Tarybos sprendimas dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo sudarymo

text:
17.5.2007

                  LT

                  Europos Sąjungos oficialusis leidinys

                  L 129/25

         TARYBOS SPRENDIMAS
         2007 m. balandžio 19 d.
         dėl Europos bendrijos ir Rusijos Federacijos susitarimo dėl trumpalaikių vizų išdavimo tvarkos supaprastinimo sudarymo
         (2007/340/EB)
         EUROPOS SĄJUNGOS TARYBA,
         atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
         atsižvelgdama į Komisijos pasiūlymą,
         atsižvelgdama į Europos Parlamento nuomonę,
         kadangi:

                     (1)

                     Europos bendrijos vardu Europos Komisija susitarė su Rusijos Federacija sudaryti Europos bendrijos ir Rusijos Federacijos susitarimą dėl vizų Europos Sąjungos ir Rusijos Federacijos piliečiams išdavimo tvarkos supaprastinimo.

                     (2)

                     Šis susitarimas Europos bendrijos vardu buvo pasirašytas 2006 m. gegužės 25 d. pagal 2006 m. gegužės 22 d. Tarybos sprendimą su sąlyga, kad jis bus sudarytas.

                     (3)

                     Šis susitarimas turėtų būti patvirtintas.

                     (4)

                     Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

                     (5)

                     Pagal Protokolą dėl Jungtinės Didžiosios Britanijos ir Šiaurės Airijos Karalystės pozicijos ir Protokolą dėl Šengeno acquis integravimo į Europos Sąjungos teisės sistemą Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.

                     (6)

                     Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties Danija nedalyvauja priimant šį sprendimą ir dėl to neprivalo jo laikytis, ir jis neturi būti jai taikomas,

               NUSPRENDĖ:

            1 straipsnis
            Bendrijos vardu patvirtinamas Europos bendrijos ir Rusijos Federacijos susitarimas dėl vizų Europos Sąjungos ir Rusijos Federacijos piliečiams išdavimo tvarkos supaprastinimo.
            Susitarimo tekstas pridedamas prie šio sprendimo.

            2 straipsnis
            Tarybos pirmininkas pateikia susitarimo 15 straipsnio 1 dalyje numatytą pranešimą (1).

            3 straipsnis
            Komisija, padedama valstybių narių ekspertų, atstovauja Bendrijai susitarimo 13 straipsniu įsteigtame Jungtiniame ekspertų komitete.

            4 straipsnis
            Komisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl jo darbo tvarkos taisyklių, kaip reikalaujama pagal susitarimo 13 straipsnio 4 dalį.

            5 straipsnis
            Šis sprendimas skelbiamas Europos Sąjungos oficialiajame leidinyje.

            Priimta Liuksemburge, 2007 m. balandžio 19 d.

                  Tarybos vardu

                  Pirmininkė

               B. ZYPRIES

            (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2011/555/ES, Euratomas: 2011 m. gegužės 10 d. Europos Parlamento sprendimas dėl 2009 finansinių metų Europos mokslinių tyrimų tarybos vykdomosios įstaigos biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/83

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Europos mokslinių tyrimų tarybos vykdomosios įstaigos biudžeto įvykdymo patvirtinimo
   (2011/555/ES, Euratomas)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0211/2010) (2),

               —

               atsižvelgdamas į 2009 finansinių metų Europos mokslinių tyrimų tarybos vykdomosios agentūros galutines metines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2008 finansinių metų biudžeto įvykdymo patvirtinimu (COM(2010) 650), ir į Komisijos tarnybų darbo dokumentus, pridėtos prie šios ataskaitos (SEC(2010)1437 ir SEC(2010)1438),

               —

               atsižvelgdamas į 2010 m. birželio 2 d. Komisijos komunikatą „Komisijos rezultatų valdymo srityje 2009 m. apibendrinimas“ (COM(2010) 281),

               —

               atsižvelgdamas į Komisijos metinę 2009 m. atlikto vidaus audito ataskaitą biudžeto įvykdymo patvirtinimo institucijai (COM(2010) 447), taip pat į Komisijos tarnybų darbo dokumentą, pridėtą prie šios ataskaitos (SEC(2010)994),

               —

               atsižvelgdamas į Audito Rūmų ataskaitą dėl 2009 finansinių metų Europos mokslinių tyrimų tarybos vykdomosios įstaigos metinių finansinių ataskaitų kartu su vykdomosios įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2011 m. vasario 15 d. Tarybos rekomendaciją dėl patvirtinimo, kad vykdomosios įstaigos įvykdė 2009 finansinių metų bendrąjį biudžetą (05893/2011 – C7–0054/2011),

               —

               atsižvelgdamas į EB sutarties 274, 275 ir 276 straipsnius, Europos Sąjungos sutarties 17 straipsnio 1 dalį, Sutarties dėl Europos Sąjungos veikimo 317, 318 ir 319 straipsnius ir į Euratomo sutarties 179a ir 180b straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) su pakeitimais, padarytais Tarybos reglamentais (EB, Euratomas) Nr. 1995/2006 (6) ir (EB) Nr. 1525/2007 (7), ypač į jo 55, 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

               —

               atsižvelgdamas į Komisijos 2004 m. rugsėjo 21 d. reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą pagal Tarybos reglamento (EB) Nr. 58/2003, nustatančio vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač jo 66 straipsnio pirmos ir antros pastraipų nuostatas,

               —

               atsižvelgdamas į Komisijos 2007 m. gruodžio 14 d. sprendimą 2008/37/EB, kuriuo, remiantis Tarybos reglamentu (EB) Nr. 58/2003 (10), įsteigiama Europos mokslinių tyrimų tarybos vykdomoji įstaiga, kuriai pavedama valdyti specialiosios Bendrijos programos „Idėjos“ mažai tirtų sričių mokslinių tyrimų veiklą,

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A7–0134/2011),

               A.

               kadangi pagal Europos Sąjungos sutarties 17 straipsnio 1 dalies nuostatas Komisija vykdo biudžetą ir vadovauja programoms, kaip nurodyta Sutarties dėl Europos Sąjungos veikimo 317 straipsnyje, bendradarbiaudama su valstybėmis narėmis, prisiimdama atsakomybę ir atsižvelgdama į patikimo finansų valdymo principą;

               1.

               patvirtina Europos mokslinių tyrimų tarybos vykdomosios įstaigos direktoriui, kad 2009 finansinių metų vykdomosios įstaigos biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl 2009 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalis;

               3.

               paveda Pirmininkui perduoti šį sprendimą kartu su sprendimu dėl Europos Sąjungos 2009 finansinių metų bendrojo biudžeto įvykdymo patvirtinimo (III skirsnis. Komisija) ir rezoliuciją, kuri yra neatskiriama šių sprendimų dalis, Europos mokslinių tyrimų tarybos vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 338, 2010 12 14, p. 71.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      (6)  OL L 390, 2006 12 30, p. 1.

      (7)  OL L 343, 2007 12 27, p. 9.

      (8)  OL L 11, 2003 1 16, p. 1.

      (9)  OL L 297, 2004 9 22, p. 6.

      (10)  OL L 9, 2008 1 12, p. 15.